Mar turgnomp adarre ar walenn ha mar c’hobariomp anezhi goude evit reiñ dezhi war hec’h hed treuzkizenn(1) ar strizhadenn voanañ, ha mar reomp un esa nevez, a sacherezh war ar walenn, ni a welo adarre ur strizhadenn pe ouzhpenn unan war hec’h hed hag ar strizhadennoù-mañ a zo ’lec’h all eget e-lec’h e oa ar re gentañ. Perak ? Abalamour ma en devoa an dolzennigoù(2) metal, ar wech kentañ, “roet dorn” (koulz lâret) an eil d’eben evit stourmañ, evel pa vefe an dolzennigoù-mañ krouadurien bev ha speredet.